שיחה:פרודיה

message: הועבר מהמזנון:
מחד, זה יכול להיות נחמד - ככה, בין עריכה לעריכה, לעצור ולכתוב עוד ערך על פארודיה מתוך הרשימה. מאידך - זה יכול להיות מיותר לגמרי. משתמש:Arimis/ארגז חול2. דעתכם? בברכה, Arimis • שיחה 01:07, 8 בפברואר 2008 (IST)
replies: text: מצב הקולנוע בוויקיפדיה הוא מוזר. איים של מצויינות (רומן פולנסקי, סרט אפל, בלייד ראנר), טובעים בים חמים ורדוד של ערכים גרועים מאוד, שאינם מספרים על הסרטים דבר פרט לעלילתם, ועל השחקנים דבר פרט ל"סטטיסטיקה בסיסית" (פרנטיק, עמנואל סנייה, 8 נשים), ואזורים אלו הם אך טיפה בים של תהומות אימים של ערכי בסיס אדומים שטרם נכתבו - (המטרו האחרון בפריז, סוד הקסם הבורגני, הקשר הצרפתי, הנמלט, אד האריס, דניס הופר). איני אומר לאיש על מה לכתוב, אבל "סרטי פארודיות" הם איפשהוא בעדיפות אחרונה בפיתוח התחום הקולנועי, וזאת משתי סיבות - בדרך כלל אין על קומדיות לא מאוד עמוקות מה לכתוב אלא על עלילתן, וסרטים אלו הם לרוב נטולי עלילה, ועובדים בשיטה של בדיחה רודפת בדיחה, שקשה מאוד לכתוב עליה. ערכים קצרים עם נתונים בסיסיים ותבנית בלבד, אינם תורמים הרבה לקורא. את זה הוא יכול לקבל גם במקום אחר. שנית, כתיבת ערך טוב על סרט, יכולה להביא לכתיבת ערכים מסביב ולהתפתחות תחום ויקיפדי שלם חדש. כך למשל סדרת הערכים הקולנוע האקספרסיוניסטי הגרמני, הקבינט של ד"ר קליגרי, UFA, אריך פומר, פריץ לאנג, תיאה פון הארבו, סרט אפל, הנץ ממלטה) שכולם הובילו זה לזה. קשה לי לראות איך כתיבה על "סרטי פארודיה" מהסוג שנמצא ברשימה תוביל לכתיבה על משהו מחוץ לאותם סרטים עצמם, ואולי השחקנים (הזניחים למדי) שהופיעו בהם. אלמוג*הצטרפו למיזם המדינות* 06:46, 8 בפברואר 2008 (IST)
replies: text: :יש פארודיות ויש פארודיות. צריך לשקול אילו מהן חשובות מספיק. נוי 11:21, 8 בפברואר 2008 (IST)
replies: text: ::את מספר הפארודיות האיכותיות באמת אפשר לספור על יד אחת, וגם הן אינן "פארודיות קלאסיות" הלועגות ליצירה קולנועית אחרת אלא נושאות עימן מסר סאטירי רחב יותר או אמירה אחרת כלשהי, דוגמת בריאן כוכב עליון. אני לא זוכר סרט פארודי אחד שזכה אי פעם בפרס מכובד כלשהו. על אף שאני נהנה מאוד לצפות בסרטים כאלה, חוץ מסרטים שתרגומם לעברית הוא משהו בסגנון "מת לצחוק על מה שעשית בקיץ האחרון", אני מסכים עם אלמוג וחושב שסרטים אלו הם בתחתית סדר העדיפויות הוויקיפדי. מי שרוצה לכתוב עליהם שיעשה זאת בשמחה ויזכה לברכה אך יש דברים הרבה יותר חשובים, בתחום הקולנוע לבדו, שכדאי לקדם כמיזם כללי המוצע במזנון. השמח בחלקו  (-: 11:40, 8 בפברואר 2008 (IST)
replies: text: :::גם אוכפים לוהטים הוא פארודיה יוצאת דופן. בכל אופן, הבעיה בערכים על סרטי פארודיה היא שסרטים שכאלו כהכרח עומדים על כתפי ענקים. לרוב מדובר בסרטים אחרים, לעיתים מדובר בנושאים אחרים בהקשר תרבותי. אם הערכים אודות אותם סרטים לוקים בחסר - הרי שאין הרבה טעם בכתיבת ערך על הסרט שהתבסס עליהם. זהר דרוקמן - I♥Wiki‏ 17:46, 8 בפברואר 2008 (IST)
thread_title:  רעיון למיזם סרטי פארודיות 

message: נדמה שהכותב/ת - כנראה בוגרי החוג לתורת הספרות בהוראתו ומייסודו של מ. פרי - אכן שכחו שהמלה פארודיה, כמו-גם השימוש הראשוני שלה, כלל אינו קשור לשימוש הסאטירי והפארודי המשמש אותנו מן הזמן בו נולד האדון מ. פרי; פארודיה במובן הראשוני שלה הייתה נסיון לנתב מלים בתוך הקשרים שונים, על-מנת שהשימוש המקורי שלהן יוכל להיות בר-קישור גם בקונקטסטים אחרים; דוגמה טובה לכך היא 'אורטוריית חג-המולד' לבאך, אשר רובה ככולה עושה שימוש ביסודות השאולים ממקום אחר מן הקונטקסט הראשי שלה (היינו, הבשורות של הברית החדשה), על-מנת לאפשר את ביצוע היצירה במקום ובזמן שונה מן השימוש הראשי שלה (כך, באך עושה שימוש בקנטטות חילוניות שלו-עצמו באורטוריה); כך, פרשנים כמו האדון פרי או הגברת ג'יימסון-והטצ'סון אכן יכולים לגלות "כבר אצל באך" את היסודות הפארודיים של המודרנה עצמה: אבל בכך הם הופכים להיות מלכתחילה פארודיה שלהם-עצמם; וטוב שכך. מי שראוי לו להישכח יישכח - ואכן, מלכתחילה אין ברצונו להיות זכור, שהרי ממילא אינו איש-תרבות אלא איש הכאן-ועכשיו.
thread_title:  פארודיה